එම නිසා විග්නේෂ්වරන් කියන චාටු කතාවලට මුස්ලිම් ජනතාව රැවටෙන්නේ නැත.අරන්තලාවේ භික්ෂු ඝාතනය, කැබිතිගොල්ලෑවේ දී පාඨශාලා ශිෂ්‍ය ශිෂ්‍යාවන් ඔවුන් ගමන් කළ බස් රථවලින් එළියට ඇද අමු අමුවේ පෙති ගසා මරපු බිහිසුණු ආකාරය කැබිතිගොල්ලෑව පසු කරද්දී අපට නිරායාසයෙන්ම සිහිවේ.ජනාධිපති මහින්ද රාජපක්ෂ මහතාගේ යාපන අර්ධද්වීපයේ සංචාරයෙන් පසු එහි ද්‍රවිඩ ජනතාව අතර ද විශාල ප්‍රබෝධයක් ඇති වී තිබෙන බව අපට මනාව ප්‍රත්‍යක්ෂ වේ.එම නිසා උතුරේ පළාත් සභා මැතිවරණයේ දී එහි ද්‍රවිඩ ඡන්දදායකයන් විශාල සංඛ්‍යාවක් එක්සත් ජනතා නිදහස් සන්ධානයට තම ඡන්දය පාවිච්චි කිරීමට දැන් දැන් පෙළඹී ඇති බව ද සන්තෝෂයෙන් මතක් කළ සිටිමුයි’ද අස්වර් මහතා වැඩිදුරටත් පැවැසීය..